ווקס (מפלגה)

ווקס (בספרדית: Vox, מלטינית "קול") היא מפלגה לאומנית שמרנית בספרד. המפלגה הוקמה בשנת 2013 ומונהגת על ידי נשיא המפלגה סנטיאגו אבסקל והמזכ"ל חוויאר אורטגה-סמית'.<ref name="presidente"></ref>

המפלגה נכנסה לפרלמנט הספרדי בפעם הראשונה בבחירות הכלליות באפריל 2019. המפלגה הפכה לכוח הפוליטי השלישי במדינה לאחר הבחירות הכלליות בספרד בנובמבר 2019, בהן קיבלה 3.6 מיליון קולות ו-52 מושבים בקונגרס הנציגים.

== היסטוריה ==
חוויאר אורטגה סמית' נואם בשנת 2018 ב[[פלאסיו ויסטלגרה]]
ווקס נוסדה ב-17 בדצמבר 2013,<ref></ref> והושקה בפומבי במסיבת עיתונאים במדריד ב-16 בינואר 2014<ref></ref><ref name="Reuters1"></ref> כפילוג ממפלגת העם הספרדית. מצע המפלגה ביקש לשכתב את החוקה מחדש ולבטל את האוטונומיה האזורית והפרלמנטים. וידאל-קוואדרס נבחר ליו"ר הראשון במרץ 2014.<ref></ref>

המימון הראשוני, כ-972,000 אירו, הגיע מהעברות כספים פרטניות של תומכי המוג'אהדין ח'לק.<ref name="casals2019pp"></ref><ref></ref>

ווקס התמודדה לראשונה בבחירות לאירופה ב-2014, אך היא לא הצליחה לזכות במושב בפרלמנט האירופי ומועמדה המוביל אלחו וידאל-קואדרס רוקה נותר בחוץ.

בספטמבר 2014 המפלגה בחרה בסנטיאגו אבסקל, אחד המייסדים, לנשיא החדש. ואת איבן אספינוזה דה לוס מונטרוס, למזכיר הכללי. בנוסף, נבחר ועד בן 11 חברים.

המפלגה השתתפה בבחירות 2015 ו-2016, אך קיבלה רק 0.23% ו-0.20% מהקולות בהתאמה.

לאחר משאל העם על עצמאות קטלוניה בשנת 2017 ותחילתו של משבר חוקתי בספרד, ווקס בחרה שלא להשתתף בבחירות האזוריות בקטאלוניה באותה השנה.<ref></ref> לאחר הכרזת העצמאות הקטלאנית תבעה המפלגה את הפרלמנט הקטלוני וכמה פוליטיקאים עצמאיים מהאזור.<ref></ref> בתקופה זו גדל מספר חבריה ב-20% בארבעים יום בלבד.<ref name=":1"></ref>

בסתיו 2018 ווקס הצליחה בבחירות האזוריות לשלוח מספר נציגים לפרלמנטים המקומיים.<ref></ref><ref></ref> במקביל מועמד מטעם המפלגה נבחר לראשונה לסנאט הספרדי.<ref></ref>

בבחירות הכלליות באפריל 2019 השיגה המפלגה 10.26% מהקולות, ונכנסה לקונגרס הצירים לראשונה בתולדותיה.<ref>[https://elpais.com/elpais/2019/04/29/inenglish/1556533756_984774.html Vox enters Congress for the first time but falls short of expectations] in elpais.com</ref> מאוחר יותר, נכנסו נציגי המפלגה בפעם הראשונה לפרלמנט האירופי עם 6.2% מהקולות. לאחר בחירות אלה הצטרפה המפלגה לקבוצת השמרנים והרפורמים האירופיים. בבחירות הכלליות השניות באותה השנה ווקס הגיעה למקום השלישי והגדילה את מספר נציגיה מ-24 ל-52.<ref></ref> זו הייתה המפלגה הפופולרית ביותר במורסיה והעיר האוטונומית סאוטה.<ref></ref>

באוקטובר 2020 הגישה הקבוצה הפרלמנטרית של ווקס בקונגרס הצירים הצעת אי אמון נגד ראש הממשלה המכהן פדרו סאנצ'ז, והעמידה את סנטיאגו אבאסקל כמועמד חלופי.<ref></ref> ההצעה כשלה לאחר שרק נציגי ווקס תמכו בה.<ref></ref>

בתקופת הבחירות לנשיאות ארצות הברית בשנת 2020 ווקס תמכה באופן מלא במועמדותו של הנשיא הרפובליקני דונלד טראמפ,<ref></ref> ואף הצהירה כי המועמד הדמוקרטי ג'ו ביידן הוא "המועמד המועדף על אל פאיס, פודמוס, ניקולאס מדורו, סין, איראן ופדופילים ברחבי העולם".<ref></ref> לאחר פרסום התוצאות והפסדו של טראמפ, סירבה ווקס להכיר בניצחונו של ביידן.<ref></ref>

== אידאולוגיה ==
ווקס נחשבת למפלגת ימין רדיקלי. שלא כמו מפלגות ימין רדיקליות אירופיות אחרות, השיח המפלגתי נשען יחסית פחות על פופוליזם ויותר על לאומנות. האידאולוגיה משלבת לאומיות ונטיביזם עם חזון סמכותני של החברה, ומתנגד למה שהמפלגה מכנה "פמיניזם של השמאל רדיקלי" המעדיף נורמות מגדריות "מסורתיות". סדר היום הכלכלי שלה נחשב כ"נאו-ליברלי". 

=== יחס לישראל ===
המפלגה תומכת בישראל ומתנגדת להסכם הגרעין עם איראן. ראש אגף קשרי החוץ בליכוד, אלי חזן, נפגש עם נציגי המפלגה מספר פעמים ותיאר אותה כמפלגה אחות של הליכוד. במאי 2024, הוזמן ח״כ עמיחי שיקלי להשתתף בוועידת המפלגה שנערכה בהשתתפות מנהיגי ימין נוספים מיבשת אירופה ומהעולם ואף נשא בה דברים. 

בעקבות קריאתו של נשיא ספרד סנצ'ז להכרה במדינה פלסטינית, ביקר אותו יו"ר המפלגה אבסקאל בחריפות ואמר שכשם שהוא לא מכיר בזכותה של ישראל להגן על עצמה כך יכשל בלהגן על ספרד כנגד טרור.
"<ref></ref>

==קישורים חיצוניים==

* 

== הערות שוליים ==

קטגוריה:ימין רדיקלי
קטגוריה:ספרד: מפלגות
קטגוריה:מפלגות שהוקמו ב-2013